rejauldu/bengali-wikipedia huggingface dataset:
প্রভাত চন্দ্র বড়ুয়া (জন্ম: ১৬ অক্টোবর ১৯৫৪) একজন বাংলাদেশী চিকিৎসক ও শিক্ষাবিদ। তিনি চট্টগ্রামে অবস্থিত বেসরকারি বিশ্ববিদ্যালয়, বিজ্ঞান ও প্রযুক্তি বিশ্ববিদ্যালয় চট্টগ্রামের (ইউএসটিসি) সাবেক উপাচার্য।  জন্ম তিনি ১৯৫৪ সালের ১৬ অক্টোবর চট্টগ্রামের বাঁশখালী উপজেলার উত্তর জলদী গ্রামে জন্মগ্রহণ করেন। তিনি সোমেশ চন্দ্র বড়ুয়া এবং অনিলা বড়ুয়া দম্পতির জ্যেষ্ঠ সন্তান।  শিক্ষা প্রভাত চন্দ্র বড়ুয়া চিকিৎসাশাস্ত্রে স্নাতক ও স্নাতকোত্তর ডিগ্রিসহ বিভিন্ন প্রশিক্ষণ লাভ করেছেন। তিনি স্যার সলিমুল্লাহ মেডিকেল কলেজ ও অস্ট্রেলিয়ার ইউনিভার্সিটি অব নিউক্যাসলে অধ্যয়ন করেছেন।  কর্মজীবন প্রভাত চন্দ্র বড়ুয়া বিসিএস (স্বাস্থ্য) ক্যাডারের একজন কর্মকর্তা হিসেবে অধ্যাপনা, চিকিৎসা ও গবেষণা কাজে নিয়োজিত ছিলেন। এর পাশাপাশি তিনি বাংলাদেশ সরকারের স্বাস্থ্য অধিদপ্তরের পরিচালকসহ বিভিন্ন গুরুত্বপূর্ণ পদে দায়িত্ব পালন করেছেন। ২০১১ সালে তিনি সরকারি চাকরি থেকে অবসর গ্রহণ করেন।  তিনি ২০১৪ থেকে ২০১৮ সাল পর্যন্ত চট্টগ্রামে অবস্থিত বেসরকারি বিশ্ববিদ্যালয়, বিজ্ঞান ও প্রযুক্তি বিশ্ববিদ্যালয় চট্টগ্রামের (ইউএসটিসি) উপাচার্য হিসেবে দায়িত্ব পালন করেন।  প্রকাশনা বিভিন্ন জার্নালে তার ৩০টি বেশি গবেষণা প্রবন্ধ প্রকাশিত হয়েছে।  সংগঠন প্রভাত চন্দ্র বড়ুয়া বিভিন্ন পেশাজীবী ও সমাজকল্যাণমূলক সংগঠনের সাথে সংযুক্ত।  তথ্যসূত্র  বিষয়শ্রেণী:১৯৫৪-এ জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশী চিকিৎসক বিষয়শ্রেণী:বিজ্ঞান ও প্রযুক্তি বিশ্ববিদ্যালয় চট্টগ্রামের উপাচার্য বিষয়শ্রেণী:স্যার সলিমুল্লাহ মেডিকেল কলেজের প্রাক্তন শিক্ষার্থী বিষয়শ্রেণী:বাংলাদেশী বৌদ্ধ
ফো চু হলো ভুটান-এর অন্যতম প্রধান নদী যা ভুটান ও তিব্বত সীমান্তে গাসা জেলা দিয়ে প্রবাহিত হয়েছে।এটি শুষ্ক মৌসুমে দ্রাতশাং লেন্টশোগের পুনাখা জং এর সঙ্গমস্থলে মো চু নদীর সাথে মিলিত হয়েছে। পরবর্তীতে নদীটি আসাম উপত্যকার মধ্য দিয়ে প্রবাহিত বেশ কয়েকটি উপনদী দ্বারা মিলিত হওয়ার পরে ব্রহ্মপুত্র নদের সাথে মিলিত হয় ।  এই নদীর উৎসস্থল হিমবাহের জন্য অত্যন্ত সংবেদনশীল যা পুনাখা জং এর একটি অংশকেও ধ্বংস করে দিয়েছে ।  তথ্যসূত্র  বিষয়শ্রেণী:ভুটানের নদী
বই উৎসব বাংলাদেশ সরকারের শিক্ষা মন্ত্রণালয় ও প্রাথমিক গণশিক্ষা মন্ত্রণালয়ের একটি উদ্যোগ। এ উৎসব পালনে প্রতিবছর ১ জানুয়ারি প্রাথমিক ও গণশিক্ষা মন্ত্রণালয় কর্তৃক প্রথম থেকে পঞ্চম শ্রেণি ও শিক্ষা মন্ত্রণালয় কর্তৃক ষষ্ঠ থেকে দশম শ্রেণি পর্যন্ত বিনামূল্যে পাঠ্যপুস্তক বিতরণ করা হয়। এটি পাঠ্যপুস্তক উৎসব বা পাঠ্যপুস্তক উৎসব দিবস নামেও পরিচিত     ইতিহাস  শিক্ষার্থীদের পাঠ্যপুস্তকের সংকট কমাতে ২০০৯ সালে বাংলাদেশ সরকার বিনামূল্যে বই বিতরণের সিদ্ধান্ত নেয়। ওই বছর সরকার ২৯৬ কোটি ৭ লাখ টাকার পাঠ্যপুস্তক প্রদানের উদ্যোগ নেয় এবং ২০১০ সালের ১ জানুয়ারি এটি প্রথম উদ্বোধন করেন। একদিনে  বিশাল সংখ্যক বই সকল শিক্ষাপ্রতিষ্ঠানের শিক্ষার্থীদের হাতে তুলে দেওয়ার ক্ষেত্রে বাংলাদেশ বিশ্বে প্রথম।  ২০১০ থেকে ২০১৬ পর্যন্ত  প্রাথমিক ও মাধ্যমিক স্তরের ২৬ কোটি ১ লাখ ৬৮ হাজার ৭১০ শিক্ষার্থীকে বিনামূল্যে পাঠ্যবই বিতরণ করা হয়। ১৯৯০ সালে বিদ্যালয়ে ভর্তি হওয়া শিশুর শতকরা হার  ছিল ৬১ ভাগ, বর্তমানে তা উন্নীত হয়েছে শতকরা ৯৭.৭ ভাগে। বিনামূল্যে পাঠ্যবই বিতরণ কার্যক্রম এক্ষেত্রে গুরুত্বপূর্ণ ভূূূূমিকা পালন করেছে।   আরো দেখুন    প্রাথমিক শিক্ষা সমাপনী পরীক্ষা  প্রাথমিক শিক্ষা অধিদপ্তর   তথ্যসূত্র   বিষয়শ্রেণী:২০১০-এ বাংলাদেশ
রেবেলিয়ন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।http://www.thehistoryofwwe.com/00.htm এটি রেবেলিয়ন কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ২০০০ সালের ২রা ডিসেম্বর তারিখে ইংল্যান্ডের শেফিল্ডের শেফিল্ড এরিনায় অনুষ্ঠিত হয়েছে।  এই অনুষ্ঠানে সর্বমোট নয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে কার্ট এঙ্গেল ডাব্লিউডাব্লিউএফ চ্যাম্পিয়নশিপ ম্যাচে রিকিশি, দ্য রক ও স্টোন কোল্ড স্টিভ অস্টিনকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার একক ম্যাচে ক্রিস বেনোয়াকে এবং ডাব্লিউডাব্লিউএফ ট্যাগ টিম চ্যাম্পিয়নশিপ ম্যাচে রাইট টু সেন্সর দ্য হার্ডি বয়েজকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি রেবেলিয়ন হলো ডাব্লিউডাব্লিউই দ্বারা একচেটিয়াভাবে যুক্তরাজ্যে আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের শেষের দিকে অনুষ্ঠিত হয়। ১৯৯৯ সালের ২রা অক্টোবর তারিখে প্রথমবারের মতো রেবেলিয়ন অনুষ্ঠিত হয়েছে।  ২০০০ সালের এই অনুষ্ঠানটি রেবেলিয়ন কালানুক্রমিকের দ্বিতীয় অনুষ্ঠান ছিল, যা ২রা ডিসেম্বর তারিখে ইংল্যান্ডের শেফিল্ডের শেফিল্ড এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  ২০০০ রেবেলিয়ন বিষয়শ্রেণী:ডিসেম্বর ২০০০-এ ইংল্যান্ডে ঘটনা বিষয়শ্রেণী:শেফিল্ডে পেশাদার কুস্তি
দি আফটারনুন ডিসপাচ এন্ড কুরিয়ার ভারতের মুম্বাইয়ের একটি সন্ধ্যকালীন ট্যাবলয়েড। এই সংবাদপত্রটি বেহরাম কন্ট্রাক্টর, "বিজিবি" নামে বেশি পরিচিত, কর্তৃক প্রকাশনা শুরু করেয়েছিল, ২৫ শে মার্চ ১৯৮৫।   এই সংবাদপত্রটি ভারতের বেশ কয়েকজন নামী সাংবাদিকের জন্য একটি প্লাটফর্ম হিসাবে কাজ করেছে। এটি মুম্বই এবং সংলগ্ন শহরগুলির সংবাদে  মনোনিবেশ করে।  অনন্ত রাও কানঙ্গি এই পত্রিকার সহযোগী সম্পাদক।  কামাল মোরারকা - প্রাক্তন কেন্দ্রীয় মন্ত্রী ও ব্যবসায়ী এবং সমাজবাদী জনতা পার্টির জাতীয় সভাপতি চন্দ্রশেখর এই পত্রিকার পরিচালক পর্ষদের চেয়ারম্যান।  ২০২০ সালের ফেব্রুয়ারিতে পত্রিকাটি বন্ধ হয়ে যায়।   তথ্যসূত্র     বহিঃসংযোগ    দ্য আফটারনুন ডিসপাচ এন্ড কুরিয়ার ওয়েবসাইট   সান সেটস অন আফটারনুন  বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:মুম্বইয়ের সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:১৯৮৫-এ প্রতিষ্ঠিত সংবাদপত্র বিষয়শ্রেণী:ভারতের বিলুপ্ত সংবাদপত্র
আয়েশা খান (জন্ম: ১৩ সেপ্টেম্বর, ২০০২) একজন ভারতীয় অভিনেত্রী, যিনি বিগ বস – মৌসুম ১৭–এ অংশগ্রহণের জন্য পরিচিত। আয়েশা টেলিভিশন ধারাবাহিক কসৌটি জিন্দেগি কে–তে শিশুশিল্পী হিসেবে অভিনয় করেছিলেন, এবং পেশাগতভাবে টেলিভিশনে অভিষেক করেন বালবীর রিটার্নস–এর মাধ্যমে। তিনি ওম ভীম বুশ ও গ্যাংস অফ গোদাভারি–তে অভিনয়ের আগে আইনি চলচ্চিত্র মুখচিত্রাম–এর মাধ্যমে তেলুগু চলচ্চিত্রে অভিষেক করেন।   প্রারম্ভিক জীবন  আয়েশা ২০০২ সালের ১৩ সেপ্টেম্বর ভারতের মুম্বইয়ে জন্মগ্রহণ করেন। তার বাবা শাহাব খান বিহারের পাকরি বরাভাঁ থেকে মুম্বইয়ে বসতি স্থাপন করেছিলেন। শাহবাজ খান নামে তার এক ভাই রয়েছে।   কর্মজীবন  আয়েশা ২০২০ সালে একতা কাপুরের ধারাবাহিক কসৌটি জিন্দেগি কে–তে শিশুশিল্পী হিসেবে অভিনয় করেছিলেন। ২০২০ সালে তিনি বীরবা চরিত্রে টেলিভিশন ধারাবাহিক বালবীর রিটার্নস–এ অভিনয় করেছেন।  আয়েশা ২০২৩ সালে বিগ বস – মৌসুম ১৭–এর একজন প্রতিযোগী ছিলেন। অনুষ্ঠানটিতে অংশগ্রহণের পর তিনি উল্লেখযোগ্য পরিচিতি অর্জন করেন।  তিনি তেলুগু চলচ্চিত্র গ্যাংস অফ গোদাভারি–এর মোতা গানের সঙ্গীত ভিডিওতে একটি অতিথি চরিত্রে অংশ নিয়েছিলেন।  তিনি গোপীচাঁদ মালিনেনি’র পরিচালনায় আসন্ন হিন্দি চলচ্চিত্র জাট–এ অভিনয় করবেন, যেখানে কেন্দ্রীয় চরিত্রে সানি দেওল থাকবেন। ২০২৪ সালের ২০ অক্টোবর চলচ্চিত্রটির ফার্স্ট লুক পোস্টার প্রকাশ করা হয়েছিল।   চলচ্চিত্রের তালিকা    পূর্ণদৈর্ঘ্য চলচ্চিত্র   বছর শিরোনাম ভূমিকা ভাষা টীকা  ২০২২ মুখচিত্রাম মায়া ফার্নান্দেজ তেলুগু চলচ্চিত্রে অভিষেক  ২০২৪ ওম ভীম বুশ রাত্তালু   গ্যাংস অফ গোদাভারি "মোতা" গানে বিশেষ উপস্থিতি  মানামে    ''জাট   হিন্দি     টেলিভিশন   বছর শিরোনাম চ্যানেল চরিত্র টীকা   কসৌটি জিন্দেগি কে স্টার প্লাস  শিশুশিল্পী  ২০২০ বালবীর রিটার্নস সনি সাব বীরবা   ২০২৩–২৪ বিগ বস ১৭ কালার্স টিভি  প্রতিযোগী    তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:ভারতীয় মুসলিম বিষয়শ্রেণী:মুম্বইয়ের ব্যক্তি বিষয়শ্রেণী:নওয়াদা জেলার ব্যক্তি বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
মি এট দ্য জু হচ্ছে ইউটিউবে আপলোড হওয়া সর্বপ্রথম ভিডিও। এটি আপলোড করা হয় ৮:২৭:১২ পিএম ইউটিসি, এপ্রিল ২৩, ২০০৫-এ। সাইটটির সহ-প্রতিষ্ঠাতা জাওয়েদ করিম এটি আপলোড করেন "জাওয়েদ" ব্যবহারকারী নামে এবং ভিডিওটি রেকর্ড করেন তার মাধ্যমিক বিদ্যালয়ের বন্ধু "ইয়াকুব লিপিটস্কি"।  একই দিনে ইউটিউবে তিনিও একটি একাউন্ট খোলেন।.  ১৯ সেকেন্ডের ভিডিওটি ইয়াকুব লিপিটস্কি "সান দিয়াগো চিড়িয়াখানায়" তোলেন। ভিডিওটিতে দেখা যায় জাওয়েদ হাতীর খাঁচার সামনে দাড়িয়ে হাতি গুলোর প্রশংসা করছেন। আর বলছেন " সত্যি, সত্যি, সত্যি, দীর্ঘ শুঁড়"।   লিখিত প্ৰতিলিপি ক্যাপসন   ভিডিওর প্ৰতিলিপি:  ইউটিউব ক্যাপশন:  বাংলা অনুবাদ:  গ্রহণ লস অ্যাঞ্জেলেস টাইমস ব্যাখ্যা করেছে, ইউটিউবে আপলোড হওয়া সর্বপ্রথম ভিডিও হিসাবে মিডিয়ার প্রসারে এটি একটি গুরুত্বপূর্ণ ভূমিকা পালন করেছে। মার্চ ২০১৭ এর হিসাবে ভিডিওটি ৩৭ মিলিয়ন বার দেখা হয়েছে এবং এতে ২৬০,০০০ মন্তব্য করা হয়েছে।   তথ্যসূত্র   বহিঃসংযোগ    বিষয়শ্রেণী:ইউটিউব বিষয়শ্রেণী:ইউটিউবের ইতিহাস বিষয়শ্রেণী:হাতি সম্পর্কে চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:ভাইরাল ভিডিও বিষয়শ্রেণী:স্যান ডিয়েগোর পটভূমিতে চলচ্চিত্র
কমিউনিস্ট বিপ্লবীদের সর্বভারতীয় সমন্বয় কমিটি ১৯৬৭ সালে ভারতের কমিউনিস্ট পার্টি (মার্ক্সবাদী) (সিপিআই(এম)) এর একটি বিভক্ত গ্রুপ হিসাবে গঠিত হয়েছিল, পশ্চিমবঙ্গে যুক্তফ্রন্ট সরকারে তাদের অংশগ্রহণকে বিশ্বাসঘাতকতা হিসাবে দেখে। প্রাথমিকভাবে দলটি সিপিআইএম এর এআইসিসিআর নামে পরিচিত ছিল এবং আংশিকভাবে একটি অভ্যন্তরীণ-দলীয় ভগ্নাংশ হিসেবে কাজ করত।   তথ্যসূত্র   বিষয়শ্রেণী:নকশালবাদী গোষ্ঠী বিষয়শ্রেণী:১৯৬৯-এ ভারতে বিলুপ্ত বিষয়শ্রেণী:১৯৬৯-এ বিলুপ্ত রাজনৈতিক দল বিষয়শ্রেণী:১৯৬৭-এ ভারতে প্রতিষ্ঠিত বিষয়শ্রেণী:১৯৬৭-এ প্রতিষ্ঠিত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল
কলিন এলসওয়ার্থ লরি স্টুয়ার্ট (; জন্ম: ২৮ সেপ্টেম্বর, ১৯৭৩) জর্জটাউন এলাকায় জন্মগ্রহণকারী গায়ানীয় বংশোদ্ভূত রেফারি ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কলিন স্টুয়ার্ট।   খেলোয়াড়ী জীবন  ১৯৯৪-৯৫ মৌসুম থেকে ২০০২-০৩ মৌসুম পর্যন্ত কলিন স্টুয়ার্টের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান কলিন স্টুয়ার্ট ছয় টেস্টে অংশ নিয়ে ৩.৪২ গড়ে রান তুলেছেন। এছাড়াও, ডানহাতে মিডিয়াম-ফাস্ট বোলিং করে ৩১.৩৯ গড়ে বিশ উইকেট সংগ্রহ করতে পেরেছেন।  সমগ্র খেলোয়াড়ী জীবনে ছয়টিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন কলিন স্টুয়ার্ট। ২৬ ডিসেম্বর, ২০০০ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ নভেম্বর, ২০০১ তারিখে ক্যান্ডিতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।  টেস্ট ক্রিকেটের ইতিহাসের অনাকাঙ্খিত একমাত্র ঘটনার সাথে স্বীয় নামকে যুক্ত করেছেন তিনি। এক ওভার সম্পন্ন করতে ব্যবহৃত তিনজন বোলারের অন্যতম ছিলেন। ২০০১ সালে ক্যান্ডির অ্যাসগিরিয়া স্টেডিয়ামে স্বাগতিক শ্রীলঙ্কার বিপক্ষে খেলাকালীন এ ঘটনা ঘটে। নিজস্ব তৃতীয় ওভারে মারভিন ডিলন দুই বল করে পেটের ব্যথায় আক্রান্ত হলে খেলা থেকে সড়ে আসেন। কলিন স্টুয়ার্ট তার স্থলে বোলিংয়ে নামেন। তার প্রথম তিন বলের দুইটি উঁচুমানের দ্রুতগতিসম্পন্ন ফুল-টস বোলিং করলে আম্পায়ার জন হ্যাম্পশায়ার শ্রীলঙ্কার ইনিংসে তাকে বোলিং করা থেকে বিরত রাখেন। এরপর, ক্রিস গেইল শেষ তিন বল করে ওভার শেষ করেন।   পরিসংখ্যান   #পরসংখ্যান খেলা প্রতিপক্ষ মাঠ  শহর দেশ সাল ১  ৫/৪৪  ৩     সিম্বা ইউনিয়ন গ্রাউন্ড নাইরোবি  কেনিয়া   ২০০১   তথ্যসূত্র    আরও দেখুন   রবিন বাইনো  মহেন্দ্র নাগামুতু  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:জর্জটাউনের (গায়ানা) ক্রীড়াবিদ
খড়দা রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ - রানাঘাট রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার খড়দায় অবস্থিত।   অবস্থান  খড়দা রেলওয়ে স্টেশন উত্তর চব্বিশ পরগণা জেলার খড়দায় অবস্থিত। এই স্টেশন থেকে  পরবর্তী স্টেশন হল - টিটাগড় রেলওয়ে স্টেশন এবং পূর্ববর্তী স্টেশন হল - সোদপুর রেলওয়ে স্টেশন।   ইতিহাস  শিয়ালদহ থেকে রানাঘাট পর্যন্ত ইস্টার্ন বেঙ্গল রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়।  রেলপথ  খড়দা রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ রানাঘাট রেলপথের মধ্যে অবস্থিত। এই রেলপথে শিয়ালদহ থেকে  নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে।   শিয়ালদহ - রাণাঘাট  রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়।    পরিকাঠাম   স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। খড়দা রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  খড়দা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ খড়দা রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৫  সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা রানাঘাট, কল্যাণী সীমান্ত, গেদে  এবং শিয়ালদা ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  খড়দা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:১৮৬২-এ ভারতে চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:কলকাতার পরিবহন
বরুন চন্দ একজন ভারতীয় বাংলা বিজ্ঞাপন পেশাদার, অভিনেতা এবং কলকাতার লেখক। সত্যজিৎ রায়ের সীমাবদ্ধ চলচ্চিত্রে অভিনয়ের জন্য তিনি বেশি পরিচিত।   জীবনী  বরুণ বর্তমান বাংলাদেশের ঢাকায় জন্মগ্রহণ করেন, তবে উচ্চ শিক্ষার জন্য অল্প বয়সে কলকাতায় চলে আসেন। তিনি ১৯৭১ সালে সত্যজিৎ রায় পরিচালিত বাংলা চলচ্চিত্র সীমাবদ্ধে অভিনয় করেন। এরপর বিশ বছরের বেশি কোনো চলচ্চিত্রে তাকে দেখা যায়নি। ১৯৯২ সালে তিনি আবার পরিচালক ঋতুপর্ণ ঘোষের প্রথম চলচ্চিত্র হীরের আংটিতে অভিনয় করেন। তিনি কালো চিতা (২০০৪) ছবিতেও অভিনয় করেন। এরপর থেকে তিনি টলি লাইটস, অন্তহীন এবং ল্যাপটপের মতো বেশ কিছু সিনেমায় অভিনয় করেন। তিনি সাম্প্রতিক হিন্দি চলচ্চিত্র লুটেরাতে সোনাক্ষী সিনহার জমিদার বাবার ভূমিকায় অভিনয় করেন।  ২০১৪ সালে, তিনি কিছু সামাজিক বার্তাসহ ক্যালকাটা ইলেকট্রিক সাপ্লাই কর্পোরেশনের জন্য বিজ্ঞাপন করেন।  ২০১৯ সালে, বরুণ চন্দ স্বাধীন মনস্তাত্ত্বিক থ্রিলার রাক্ষস এ অভিনয় করেন, যেটিকে সিনেমা ক্যামেরায় শ্যুট করা ভারতের প্রথম পিওভি চলচ্চিত্র হিসাবে চিহ্নিত করা হয়। বরুণ এতে মনোরোগ বিশেষজ্ঞ ইদ্রিস শাহ এর ভূমিকায় অভিনয় করেন।   ফিল্মোগ্রাফি   সীমাবদ্ধ (১৯৭১)  হীরের আংটি (১৯৯২)  লাল দরজা (১৯৯৭)  কালোচিতা (২০০৪)  অনুরণন (২০০৬)  চলো লেটস গো (২০০৮)  টলি লাইটস (২০০৮)  অন্তহীন... (২০০৯)  ফ্লপ-ই (২০১১)  সিস্টেম (২০১১)  ল্যাপটপ (২০১১)  এলার চার অধ্যায় (২০১২)  হেমলক সোসাইটি (২০১২)  সেক্টর ভি (২০১২)  আবর্ত (২০১৩)  লুটেরা (২০১৩)  মিশর রহস্য (২০১৩)  স্বভূমি (২০১৩)  চতুষ্কোণ (২০১৪)  রায় (২০১৫)  বেলা শেষে (২০১৫)  চোরাবালি (২০১৬)  কুহেলি (২০১৬)  মেন্টরশিপ (২০১৬)  সোহরা ব্রিজ (২০১৬)  এবং কিরীটী (২০১৭)  রীনা ব্রাউন (২০১৭)  এক যে ছিল রাজা (২০১৮)  রূপকথার কাহিনী (২০১৮)  ভবিষ্যতের ভূত (২০১৯)  দিল বেচারা (২০২০)  বব বিশ্বাস (২০২০)  হবুচন্দ্র রাজা গবুচন্দ্র মন্ত্রী (২০২১)  শ্যাম সিংহ রায় (২০২১)  ড্যানি ডিটেক্টিভ (২০২১)  কর্ণসুবর্ণের গুপ্তধন (২০২২)  কমান্ডো (২০২২)  খেলা যখন (২০২২)  ওয়ান ওয়ে (২০২২)  মিসেস চ্যাটার্জি ভার্সেস নরওয়ে (২০২৩)  চোর নিকাল কে ভাগা (২০২৩)  ট্রায়াল পিরিয়ড (২০২৩)  উহ্য - দ্য আনসেইড (২০২৩) (পুরস্কার বিজয়ী শর্ট ফিল্ম)   বই   রবিবার  কোক  মার্ডার ইন দ্য মনাস্টেরি  অপহরণ   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:জীবিত ব্যক্তি
মহম্মদ বাজার ভারতর পশ্চিমবঙ্গ রাজ্যের বীরভূম জেলার সিউড়ি সদর মহকুমার মহম্মদ বাজার সমষ্টি উন্নয়ন ব্লকের একটি গ্রাম।  ভূগোল   থানা  মহম্মদ বাজার সমষ্টি উন্নয়ন ব্লকটি মহম্মদ বাজার থানার অন্তর্গত।   জনসংখ্যার উপাত্ত  ভারতের ২০১১ সালের আদম শুমারি অনুসারে মোহম্মদ বাজারের জনসংখ্যা ছিল ৩,০৯০ জন যার মধ্যে ১,৫৪৫ (৫০%) পুরুষ এবং ১,৫৪৫ (৫০%) মহিলা ছিলেন। জনসংখ্যার ৬ বছরের নিচে ছিল ৩৬১। মোহম্মদ বাজারে মোট সাক্ষর ব্যক্তির সংখ্যা ২,০০০ (৬ বছরেরও বেশি জনসংখ্যার ৭২.২৯%)।   পরিবহন  জাতীয় সড়ক ১৪, মুরগ্রাম থেকে (মুর্শিদাবাদ জেলায়) খড়গপুরে (পশ্চিম মেদিনীপুর জেলার মধ্যে) মোহম্মদ বাজারের মধ্যে দিয়ে গিয়েছে। এই বিভাগটি আগে পানাগড়-মোরগ্রাম সড়কের অংশ ছিল। এসএইচ ১১, মহম্মদ বাজার থেকে উদ্ভূত হয়ে এবং রানাঘাটে (নদীয়া জেলায়) দিকে চলে গেছে।Google maps   ডাকঘর  সিউড়ি প্রধান ডাকঘরের অধীনে মহম্মদ বাজারের একটি ডেলিভারি উপ-পোস্ট অফিস রয়েছে, যার ডাক সূচক সংখ্যা ৭৩১১২৭। আমজলপাহারী, বিদ্যানাথপুর, বলিহরপুর, বিষ্ণুপুরকুলকুরি, চারিচা, দেবগ্রামচুরমালী, কাপিস্তা, নিমদাসপুর, রামপুর, সারেনদা, শেহলাইপুর এবং শেহেরাকুরিতে অবস্থিত শাখা ডাকঘরগুলিও একই ডাক সূচক সংখ্যা ব্যবহার করে।   সংস্কৃতি  ১৯৭৩ সালে সরকারি অর্থায়নে 'উদয়ন পাঠাগার' প্রতিষ্ঠিত হয়। এটির নিজস্ব পাকা ভবন রয়েছে।   স্বাস্থ্যসেবা  পিও পাটেলনগরে ৩০ শয্যা বিশিষ্ট মহম্মদ বাজার পল্লী হাসপাতাল রয়েছে।   তথ্যসূত্র   বিষয়শ্রেণী:বাঁকুড়া জেলার গ্রাম বিষয়শ্রেণী:বীরভূম জেলার গ্রাম
দ্য ইনফিনিটি গন্টলেট হলো মার্ভেল কমিক্স দ্বারা প্রকাশিত একটি মার্কিন কমিক বই কাহিনিসূত্র। কমিক বইটি এটির বৈশিষ্ট্য করা বস্তুটির নামে নামকরণ করা হয় এবং এতে রয়েছে চয়টি-সংস্করণের একটি সীমিত ধারাবাহিক, যা জিম স্টারলিন দ্বারা লিখিত এবং জর্জ পেএরেজ ও রন লিম দ্বারা পেন্সিল ব্যবহার করে অঙ্কিত।  তথ্যসূত্র  বহিঃসংযোগ  বিষয়শ্রেণী:চলচ্চিত্রে অভিযোজিত মার্ভেল কমিক বিষয়শ্রেণী:কমিক প্রকাশনা বিষয়শ্রেণী:সুপারহিরো কমিক বিষয়শ্রেণী:জিম স্টারলিনের কমিক
আলী জুমা বা আলী গোমা (, ) হলেন একজন মিশরীয় ইসলামি পণ্ডিত, আইনজ্ঞ ও সাধারণ রাজনৈতিক ব্যক্তিত্ব, যিনি বেশ কয়েকটি রাজনৈতিক অবস্থানের জন্য বিতর্কিত হয়েছেন।  তিনি ইসলামি আইনি তত্ত্ব বিশেষজ্ঞ। তিনি ইসলামী আইনশাস্ত্রের শাফিঈ মাযহাব  এবং আকিদার ক্ষেত্রে আশআরি ধর্মতাত্ত্বিক মাযহাব অনুসরণ করেন।  তিনি একজন সুফিবাদী ইসলামি ব্যক্তিত্ব। Islamopedia: "Ali Goma"  retrieved 20 January 2015  তিনি আহমেদ আল-তায়েবের উত্তরসূরি হিসেবে দার আল-ইফতা আল-মিসরিয়ার মাধ্যমে মিশরের অষ্টাদশ প্রধান মুফতি (২০০৩-২০১৩) হিসাবে দায়িত্ব পালন করেন। ২০০৮ সালে ইউএস নিউজ অ্যান্ড ওয়ার্ল্ড ও  দ্য ন্যাশনাল  তাকে একজন সম্মানিত ইসলামি আইনবিদ হিসেবে বিবেচনা করেছে এবং দ্য নিউ ইয়র্কারের রিপোর্টে তাকে "উদারপন্থী ইসলামের ব্যাপকভাবে প্রচারিত একজন নেতা (বা ব্যক্তিত্ব)" হিসেবে উল্লেখ করা হয়েছে।  যাইহোক, সাম্প্রতিক বছরগুলিতে পশ্চিমা পর্যবেক্ষকরা তাকে স্বৈরাচারী সরকারের সমর্থক হিসাবে বর্ণনা করেছেন।  ২০১৩ সালের ফেব্রুয়ারিতে শাওকি ইব্রাহিম আবদেল-করিম আল্লাম গ্র্যান্ড মুফতি হিসাবে তার স্থলাভিষিক্ত হন।   ব্যক্তিগত জীবন  আলী জুমা ১৯৫২ সালের ৩ মার্চ মিশরের বেনী সুয়েফ প্রদেশে জন্মগ্রহণ করেন। তিনি বিবাহিত এবং তার ৭টি সন্তান রয়েছে।   শিক্ষা  আলী জুমা ১৯৬৯ সালে উচ্চ বিদ্যালয় থেকে স্নাতক সম্পন্ন করেন এবং মিশরের রাজধানী কায়রোতে আইন শামস বিশ্ববিদ্যালয়-এ ভর্তি হওয়ার আগেই কুরআন হিফজ করা শুরু করেন। তিনি ইসলামী শিক্ষার প্রতি গভীর আগ্রহী ছিলেন এবং বিশ্ববিদ্যালয়ে তাঁর অবসর সময়ে হাদিস ও শাফেয়ী ফিকহ অধ্যয়ন করতেন। ১৯৭৩ সালে আইন শামস বিশ্ববিদ্যালয় থেকে বি.কম পাশ করার পর তিনি পৃথিবীর প্রাচীনতম সক্রিয় ইসলামী শিক্ষাপ্রতিষ্ঠান, কায়রোর আল-আযহার বিশ্ববিদ্যালয়ে ভর্তি হন। সেখান থেকে তিনি ইসলামী শিক্ষায় দ্বিতীয় বিএ ডিগ্রি অর্জন করেন, পরে এমএ এবং অবশেষে ১৯৮৮ সালে উসূল আল-ফিকহ-এ পিএইচডি সম্পন্ন করেন। তবে তখনও তিনি আল-আযহারের উচ্চ মাধ্যমিক স্তরের পাঠ্যক্রম পড়েননি, তাই সেসব মূল পাঠ্য মনে রাখার জন্য তিনি নিজ থেকেই সেই পাঠ্যক্রম অধ্যয়ন করেন।   শিক্ষা প্রদান  তিনি এম.এ. সম্পন্ন করার পর আল-আযহার বিশ্ববিদ্যালয়ের ইসলামি ও আরবি বিজ্ঞান অনুষদে প্রথমে একজন সহকারী অধ্যাপক হিসেবে এবং পরে একজন পূর্ণাঙ্গ অধ্যাপক হিসেবে শিক্ষাদান করেন, যতক্ষণ না তিনি মিশরের প্রধান মুফতি হিসেবে নিযুক্ত হন। আলী জুমা আকিদা, তাফসির, হাদিস, ফিকহ এবং ইসলামী ইতিহাসের শিক্ষক হওয়ার পাশাপাশি একজন সুফি হিসেবেও সম্মানিত ও মর্যাদাপ্রাপ্ত ছিলেন।Carnegie Endowment: "Salafis and Sufis in Egypt" by Jonathan Brown ডিসেম্বর ২০১১ | পৃষ্ঠা ১২ | "।..বর্তমান মিশরের প্রধান মুফতি এবং আল-আযহারের সিনিয়র আলেম আলী গোমা একজন অত্যন্ত সম্মানিত সুফি শিক্ষক।   তথ্যসূত্র   বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:সুফী অতীন্দ্রিয়বাদী বিষয়শ্রেণী:সুন্নি সুফি বিষয়শ্রেণী:মিশরীয় সুফি বিষয়শ্রেণী:মিশরীয় সুন্নি মুসলিম বিষয়শ্রেণী:মিশরীয় ইমাম বিষয়শ্রেণী:মুসলিম সংস্কারক বিষয়শ্রেণী:শাফিঈ ব্যক্তি বিষয়শ্রেণী:আশআরি ব্যক্তি বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:মিশরের ইসলামি পণ্ডিত বিষয়শ্রেণী:আইন শামস বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশরের প্রধান মুফতি বিষয়শ্রেণী:২১শ শতাব্দীর ইমাম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  Ashiq Shawon (আলাপ) ১৯:৪১, ২৪ জুলাই ২০২১ (ইউটিসি) তানহা তাসনিয়া   – (অপসারণের প্রস্তাবনা দেখুনলগ দেখুন) () উল্লেখযোগ্য কোনো কর্ম নেই। WP:ARTIST ও WP:ENTERTAINER- কোনোটিতেই উত্তীর্ণ হয় না। আফিফ (আলাপ) ২০:০৪, ১৬ জুলাই ২০২১ (ইউটিসি)   WP:শিল্পী মানদণ্ডে উত্তীর্ণ কারণ তিনি একাধিক উল্লেখযোগ্য পূর্ণ দৈর্ঘ্য চলচ্চিত্রে অভিনয় করছেন  —শাকিল  হোসেন আলাপ ০৬:৫৩, ১৭ জুলাই ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ম্যাগনেসিয়াম ক্রোমেট একটি অজৈব যৌগ যার রাসায়নিক সংকেত MgCrO4।   এটি ক্রোমেট পাউডার হিসাবে উৎপাদন করা যায়।   ইতিহাস  ১৯৪০ সালের এর আগে ম্যাগনেসিয়াম ক্রোমেট সম্পর্কে বেশি তথ্য জানা ছিল না। ঐ বছর থেকে ম্যাগনেসিয়াম ক্রোমেট সম্পর্কে বিজ্ঞানীদের আগ্রহ বাড়ে। এই যৌগের বৈশিষ্ট্য, ধর্ম এবং দ্রবণীয়তা নিয়ে গবেষণা শুরু হয়ে যায়।  ধর্ম ম্যাগনেসিয়াম ক্রোমেট হলুদ রঙের  গন্ধহীন কঠিন পদার্থ। এটি জল দ্রবণীয়।   ব্যবহার  বেশ কয়েকটি গুরুত্বপূর্ণ শিল্পে ম্যাগনেসিয়াম ক্রোমেটের ব্যবহার রয়েছে। এই সব শিল্পে বাণিজ্যিকভাবে ব্যবহারের জন্য ম্যাগনেসিয়াম ক্রোমেট অনার্দ্র, আর্দ্র প্রভৃতি নানা অবস্থায় এমনকি  ন্যানোস্কেল থেকে মাইক্রন আকারের বিভিন্ন পাউডারে হিসাবে পাওয়া যায়। ম্যাগনেসিয়াম ক্রোমেটের সোদক কেলাস রাসায়নিক ক্ষয় প্রতিরোধক হিসাবে এবং রঙ্গক হিসাবে ব্যবহার করা হয়। প্রসাধনী উপাদান হিসাবেও ম্যাগনেসিয়াম ক্রোমেটের ব্যবহার দেখা যায়। ২০১১ সালে লন্ডনের ইউনিভার্সিটি কলেজের বিজ্ঞানীরা এগার অণু কেলাসজল বিশিষ্ট ম্যাগনেসিয়াম ক্রোমেটের একটি যৌগ আবিষ্কার করেন।   সুরক্ষা  ম্যাগনেসিয়াম ক্রোমেটের সোদক লবণ সাধারণ তাপমাত্রায় সংরক্ষণ করা উচিত। বর্তমানে এই যৌগটির ওষুধশিল্পে ব্যবহার আছে বলে জানা নেই। মানবদেহে ক্যন্সার সৃষ্টিকারী পদার্থ হিসেবে ম্যাগনেসিয়াম ক্রোমেট যৌগটি ইতিমধ্যেই প্রমাণিত। শ্বাস নেওয়ার সময় এই পদার্থটি শরীরে প্রবেশ করলে কিডনি এবং লিভারের ক্ষতি হতে পারে। এই পদার্থটির থেকে চর্মরোগও হয়। তাই সাবধানতা অবলম্বন করে এই পদার্থটিকে ঘাঁটাঘাটি করা উচিত।   তথ্যসূত্র   বিষয়শ্রেণী:ম্যাগনেসিয়াম যৌগ বিষয়শ্রেণী:ক্রোমেট বিষয়শ্রেণী:ক্রোমিয়াম যৌগ